pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ท่าอากาศยานนราธิวาสอำนวยความสะดวกแก่ผู้เดินทางไปประกอบพิธีฮัจย์ ประจำปี 2560 (ฮ.ศ. 1438)
วันอังคารที่ 1 สิงหาคม 2560
ท่าอากาศยานนราธิวาสอํานวยความสะดวกแก่ผู้เดินทางไปประกอบพิธีฮัจย์ ประจําปี 2560 (ฮ.ศ. 1438)
นายดรุณ แสงฉาย อธิบดีกรมท่าอากาศยาน กระทรวงคมนาคม ได้มอบให้ นางดวงพร สุวรรณมณี ผู้อํานวยการท่าอากาศยานนราธิวาส เตรียมความพร้อมการจัดพิธีส่งและอํานวยพรแก่ผู้เดินทางไปประกอบพิธีฮัจย์ ประจําปี 2560
ณ บริเวณอาคารอเนกประสงค์ อาคารที่พักผู้โดยสาร จุดตรวจการรักษาความปลอดภัยของผู้โดยสาร เคาน์เตอร์การปฏิบัติงานของเจ้าหน้าที่ศุลกากร ท่าอากาศยานนราธิวาส จังหวัดนราธิวาส พร้อมทั้งกําชับท่าอากาศยานนราธิวาสเตรียมความพร้อมสถานที่ สิ่งอํานวยความสะดวกต่าง ๆ และเจ้าหน้าที่ท่าอากาศยานให้พร้อมปฏิบัติงานด้วยความรวดเร็ว มีประสิทธิภาพ และได้มาตรฐานความปลอดภัยด้านการบิน
สําหรับพิธีส่งและอํานวยพรแก่ผู้เดินทางไปประกอบพิธีฮัจย์ ประจําปี 2560 (ฮ.ศ. 1438) ณ นครเมกกะ ประเทศซาอุดิอาระเบีย ได้รับเกียรติจาก นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในพิธี เมื่อวันจันทร์ที่ 24 กรกฎาคม 2560 ณ อาคารอเนกประสงค์ ท่าอากาศยานนราธิวาส โดยมี นายสิทธิชัย ศักดา ผู้ว่าราชการจังหวัดนราธิวาส รศ.ดร. อิสมาแอ อาลี รองประธานคณะผู้ทรงคุณวุฒิจุฬาราชมนตรี นายเถกิงศักดิ์ ยกศิริ รองเลขาธิการ ศอ.บต. หัวหน้าส่วนราชการ ผู้นําศาสนาอิสลาม และผู้แทนหน่วยงานต่าง ๆ ที่เกี่ยวข้องในพื้นที่สามจังหวัดชายแดนภาคใต้ร่วมพิธี ในการนี้ บริษัท การบินไทย จํากัด (มหาชน) ได้จัดเที่ยวบินเช่าเหมาลําจากท่าอากาศยานนราธิวาสไปท่าอากาศยานมาดีนะห์ ประเทศซาอุดิอาระเบีย จํานวน 2 วัน วันละ 2 เที่ยวบิน รวม 4 เที่ยวบิน มีผู้แสวงบุญ จํานวน 1,144 คน ระหว่างวันที่ 24 - 25 กรกฎาคม 2560 สําหรับเที่ยวบินปฐมฤกษ์ มีผู้โดยสาร จํานวน 288 คน โดยผู้แสวงบุญจะทําภารกิจ ณ เมืองมาดีนะห์ เป็นเวลา 9 วัน จากนั้นจะเดินทางสู่เมืองเมกกะ เพื่อประกอบพิธีฮัจย์และภารกิจทางศาสนาเป็นเวลา 36 วัน รวมเวลาพํานัก ณ ประเทศซาอุดิอาระเบีย ทั้งสิ้นจํานวน 45 วัน สําหรับพิธีดังกล่าว ได้รับการสนับสนุนจากหน่วยงานทุกภาคส่วนที่มีส่วนเกี่ยวข้องกับการดําเนินพิธีฮัจย์ โดยมุ่งหวังให้การเดินทางไปประกอบพิธีฮัจย์ของผู้แสวงบุญชาวไทยมุสลิมทุกคน เป็นไปด้วยความเรียบร้อย สามารถเดินทางไปประกอบพิธีฮัจย์ด้วยความสะดวก ปลอดภัย ดําเนินชีวิตในประเทศซาอุดิอาระเบียได้อย่างสะดวกสบาย และที่สําคัญที่สุดคือได้ปฏิบัติศาสนกิจได้ครบถ้วนสมบูรณ์ตามหลักศาสนา
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจทีมงานละครบุพเพสันนิวาส ฝากผู้เกี่ยวข้องบูรณาการบทละครอิงประวัติศาสตร์ สร้างการรอบรู้ทางวัฒนธรรมไทยให้รอบด้าน
วันอังคารที่ 3 เมษายน 2561
นายกรัฐมนตรีให้กําลังใจทีมงานละครบุพเพสันนิวาส ฝากผู้เกี่ยวข้องบูรณาการบทละครอิงประวัติศาสตร์ สร้างการรอบรู้ทางวัฒนธรรมไทยให้รอบด้าน
นายกรัฐมนตรีให้กําลังใจทีมงานละครบุพเพสันนิวาส พร้อมช่วยรณรงค์ส่งเสริมภาพยนตร์และละครที่รักษาไว้ซึ่งประวัติศาสตร์ ศิลปวัฒนธรรม และความเป็นไทย
วันนี้ (3 เมษายน 2561) เวลา 13.45 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกระแสสังคมที่ให้ความสนใจกับละครบุพเพสันนิวาสว่า รัฐบาลไม่ได้ต้องการโหนกระแส แต่ต้องการให้กําลังใจผู้จัดละครรวมทั้งผู้เกี่ยวข้องทุกคน ในการทําละครอิงประวัติศาสตร์ พร้อมช่วยรณรงค์ส่งเสริมภาพยนตร์และละครที่รักษาไว้ซึ่งประวัติศาสตร์ ศิลปวัฒนธรรม และความเป็นไทย ต้องการให้มีการสืบสานประเพณี วัฒนธรรม การแต่งกาย สร้างความเข้าใจและสร้างการรับรู้ เช่น ด้านหัตถศิลป์ การทําเครื่องทองเหลือง การทําบาตร โดยนําความรู้เหล่านี้เพิ่มเติมหรือสอดแทรกในบทละคร ซึ่งทําอย่างไรให้มีการพัฒนาและนําไปสู่ความทันสมัย มีเรื่องราวที่น่าสนใจ และเป็นความภาคภูมิใจของคนไทยทั้งชาติ
นอกจากนี้ การเชื่อมโยงและบูรณการไปสู่การท่องเที่ยวก็เป็นสิ่งสําคัญที่จะช่วยเพิ่มมูลค่าให้กับชุมชน ซึ่งประเทศไทยมีการท่องเที่ยวที่มีความหลากหลาย เช่น การท่องเที่ยวเชิงวัฒนธรรม การท่องเที่ยวทางธรรมชาติ การท่องเที่ยวเชิงอัตลักษณ์ชุมชน โดยรัฐบาลมุ่งส่งเสริมให้เป็นการท่องเที่ยวที่มีมูลค่า ทั้งเมืองหลักและเมืองรอง สร้างความสนใจเชื่อมโยงการตลาดทั้งในประเทศ และต่างประเทศ ขณะเดียวกัน รายได้ก็จะกลับมาสู่ประชาชนอย่างทั่วถึง โดยรัฐบาลมีความมุ่งมั่นในการขับเคลื่อนตามโครงการไทยนิยม
.............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“สนธิรัตน์”  ลงนาม MOU ร่วม 4 หน่วยงาน ผลักดันไทยเป็นมหานครผลไม้ของโลก
วันพุธที่ 7 กุมภาพันธ์ 2561
“สนธิรัตน์”  ลงนาม MOU ร่วม 4 หน่วยงาน ผลักดันไทยเป็นมหานครผลไม้ของโลก
“สนธิรัตน์” ลงนาม MOU ร่วม 4 หน่วยงาน ผลักดันไทยเป็นมหานครผลไม้ของโลก เตรียมร่วมมือกําหนดมาตรฐานผลไม้ สร้างเครือข่ายผู้ผลิต ตลาดรวบรวมสินค้า และสร้างช่องทางการตลาดรูปแบบต่าง ๆ พร้อมเดินหน้าหาตลาดรองรับผลผลิตล่วงหน้า
ดึงผู้ผลิต ผู้ซื้อ ทั้งในและต่างประเทศลงนามMOUร่วมกันด้วย
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า วันที่6กุมภาพันธ์2561ที่สหกรณ์การเกษตรมะขาม อ.มะขาม จ.จันทบุรี พลเอกประยุทธ์ จันทร์โอชา นายกรัฐมนตรี เป็นประธานสักขีพยานการลงนามในบันทึกข้อตกลงความร่วมมือการผลักดันประเทศไทยให้เป็นมหานครผลไม้ของโลก ระหว่าง4หน่วยงาน ได้แก่ กระทรวงพาณิชย์ หอการค้าไทย มหาวิทยาลัยเชียงใหม่ และมหาวิทยาลัยบูรพา โดยจะร่วมกันกําหนดมาตรฐานผลไม้ไทย เพื่อสร้างความเชื่อมั่นให้กับผู้บริโภค ทั้งในและต่างประเทศ เช่นThaiGAPและQ-GAPขณะเดียวกันยังเป็นการสร้างเครือข่ายผู้ผลิต และเครือข่ายตลาด นําไปสู่การยกระดับคุณภาพและมาตรฐานสินค้าผลไม้ของไทย ทั้งนี้ ความร่วมมือดังกล่าวจะมีผลทันที หลังจากที่ได้ลงนามในMOUระหว่างกัน ซึ่งนายสนธิรัตน์ แสดงความเชื่อมั่นว่า จากศักยภาพในการเพาะปลูกผลไม้ที่มีความหลากหลายและรสชาติโดดเด่นเป็นที่ต้องการของตลาด ทั้งภายในและต่างประเทศ เมื่อผนวกเข้ากับความร่วมมือของทุกฝ่ายที่เกี่ยวข้องในครั้งนี้ จะช่วยเพิ่มขีดความสามารถในการแข่งขันและสามารถยกระดับคุณภาพและราคาผลไม้ของไทยได้สําเร็จ และที่สําคัญมั่นใจว่าจะผลักดันให้ประเทศไทยเป็นมหานครผลไม้ของโลกได้แน่นอน เพราะมีการลงนามความตกลงที่ครอบคลุมไปถึงการเชื่อมโยงตลาดผลไม้ ระหว่างผู้ผลิตผลไม้ในภาคตะวันออกและในภูมิภาคต่าง ๆ กับผู้รับซื้อ ทั้งในและต่างประเทศ ซึ่งจะช่วยให้ชาวสวนผลไม้มีตลาดรองรับที่แน่นอน และยังจะช่วยสร้างความเชื่อมั่นให้กับผู้บริโภคทั้งในและต่างประเทศ เพราะในMOUได้มีการกําหนดเกณฑ์มาตรฐานคุณภาพผลไม้ของไทยเอาไว้ ตลอดจนมีความร่วมมือในการรวบรวม การขนส่ง และการกระจายสินค้า ทั้งในประเทศและการส่งออกด้วย
อย่างไรก็ตาม นอกจากจะมีการทําข้อตกลงความร่วมมือดังกล่าวแล้ว ในการประชุมคณะรัฐมนตรีสัญจร ที่จังหวัดจันทบุรีครั้งนี้ คณะรัฐมนตรีได้เห็นชอบแผนยุทธ์ศาสตร์การค้าผลไม้ครบวงจร ตามที่กระทรวงพาณิชย์เสนอ โดยมีเป้าหมายผลักดันประเทศไทยเป็นมหานครผลไม้ของโลก ภายใต้4ยุทธศาสตร์หลัก ได้แก่
1) มุ่งเน้นที่การพัฒนาอุตสาหกรรมการผลิตผลไม้เมืองร้อน สดและแปรรูปให้มีคุณภาพมาตรฐานเป็นที่ยอมรับในระดับสากล โดยกําหนดมาตรฐานการผลิตและการค้าผลไม้เกรดพรีเมี่ยมและเกรดรอง และส่งเสริมการพัฒนาผลิตภัณฑ์ใหม่ตลอดจนการพัฒนาบรรจุภัณฑ์ผลไม้ของไทย
2) การพัฒนาช่องทางการจําหน่ายให้มีการเชื่อมโยงอย่างเป็นระบบและมีประสิทธิภาพ พร้อมขยายช่องทางไปถึงตลาดออนไลน์ การทําสัญญาซื้อขายล่วงหน้า และตลาดชายแดน
3) สนับสนุนการพัฒนาสมรรถนะด้านการเงินของผู้ประกอบการค้าผลไม้ของไทย โดยจัดหาสินเชื่ออัตราดอกเบี้ยพิเศษ เพื่อเป็นเงินทุนให้ผู้ประกอบการขยายการลงทุนในอุตสาหกรรมการผลิตผลไม้คุณภาพ
4) การประชาสัมพันธ์สินค้าผลไม้เมืองร้อนของไทยให้เป็นที่ต้องการของตลาดซึ่งนอกจากจะมีการจัดกิจกรรมประชาสัมพันธ์สร้างค่านิยมในการบริโภคผลไม้ในพื้นที่จังหวัดที่มีกําลังซื้อสูงหรือเป็นแหล่งท่องเที่ยวสําคัญแล้ว ยังต้องส่งเสริมการขายผลไม้ในต่างประเทศ และสร้างตราสินค้า หรือทําBrandingด้วย
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 6 สิงหาคม 2563
วันพฤหัสบดีที่ 6 สิงหาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 6 สิงหาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้ที่เดินทางกลับจากสหรัฐอเมริกาและเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 4 ราย ทําให้มีผู้ป่วยกลับบ้านสะสม 3,148 ราย หรือคิดเป็นร้อยละ 9
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่ 6 สิงหาคม2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้ที่เดินทางกลับจากสหรัฐอเมริกาและเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 4 ราย ทําให้มีผู้ป่วยกลับบ้านสะสม 3,148 ราย หรือคิดเป็นร้อยละ 94.53 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 124 ราย หรือร้อยละ 3.72 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,330 ราย
สําหรับผู้ติดเชื้อวันนี้ ทั้ง 2 ราย เป็นสัญชาติไทย มาจากสหรัฐอเมริกา ชาย อายุ 42 ปี หญิง อายุ 62 ปี เดินทางถึงประเทศไทยวันที่ 31 กรกฎาคม 2563 เข้ากักตัวในสถานที่รัฐจัดให้ State Quarantine ในจังหวัดชลบุรี พบเชื้อจากการตรวจครั้งแรก วันที่ 4 สิงหาคม 2563 (วันที่ 4 ของการกักตัว) ทุกรายไม่มีอาการ เข้ารับการรักษาที่โรงพยาบาลในจังหวัดชลบุรี โดยก่อนหน้านี้พบผู้ติดเชื้อในเที่ยวบินเดียวกัน 1 ราย
นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์ว่า สถานการณ์การติดเชื้อทั่วโลกขณะนี้ยังคงแพร่ระบาดเป็นวงกว้าง โดยในวันนี้มีผู้ติดเชื้อรายใหม่เพิ่มขึ้นถึง 272,542 ราย และมีผู้เสียชีวิต 6,881 ราย ส่งผลให้ขณะนี้ทั่วโลกมีผู้ติดเชื้อสะสมจํานวน 18,955,652 ราย และเสียชีวิตสะสม 710,012 ราย ซึ่งทุกประเทศทั่วโลกต่างมีมาตรการทางสาธารณสุขในการเฝ้าระวัง ป้องกัน ควบคุมโรค เป็นของตัวเอง รวมถึงมีการเร่งคิดค้นและพัฒนาวัคซีนเพื่อใช้ในการป้องกันโรคโควิด 19 แต่สิ่งที่กังวลและถือเป็นบทเรียนให้กับประเทศไทย คือ มีหลายประเทศกลับมาพบผู้ติดเชื้อรายใหม่เพิ่มขึ้นจํานวนมากอีกครั้ง อาทิเช่น ญี่ปุ่น เวียดนาม ออสเตรเลีย เป็นต้น ส่วนประเทศฟิลิปปินส์ มีรายงานผู้ติดเชื้อโควิด 19 รายใหม่ในรอบ 24 ชั่วโมงที่ผ่านมาจํานวน 6,352 ราย ซึ่งสูงที่สุดนับตั้งแต่มีการแพร่ระบาดในประเทศ ส่งผลให้ขณะนี้ประเทศฟิลิปปินส์มีผู้ติดเชื้อโควิด 19 สะสมอยู่ที่ 112,593 ราย
ทั้งนี้ การเพิ่มจํานวนผู้ติดเชื้อรายใหม่จํานวนมาก หรือแม้กระทั่งการกลับมาพบการระบาดอีกครั้งในต่างประเทศสาเหตุส่วนใหญ่เกิดจากพฤติกรรมของคน ที่เห็นได้ชัดคือ การไม่สวมหน้ากากอนามัย/หน้ากากผ้า มีการรวมกลุ่มของคนจํานวนมาก ละเลยการเว้นระยะห่าง และการล้างมือบ่อยๆ ซึ่งถือว่ามีความเสี่ยงที่เกิดการแพร่เชื้อได้ง่าย ดังนั้นขอให้คนไทยนําปัญหาของต่างประเทศมาเป็นบทเรียน ตระหนักและปฏิบัติตามมาตรการดูแลตนเองเพื่อป้องกันโรคตามที่กระทรวงสาธารณสุขได้แนะนําไว้อย่างต่อเนื่องให้เป็นนิสัย จะช่วยลดโอกาสเสี่ยงในการติดเชื้อโควิด 19 ได้
ด้านองค์การอนามัยโลก (WHO) ได้ระบุว่า การตรวจหา คัดแยก ทดสอบ และรักษา รวมทั้งการสืบหาและกักกันตัวกลุ่มเสี่ยง นับเป็นมาตรการขั้นพื้นฐานสําคัญที่ยับยั้งการระบาดของโรคและสามารถช่วยชีวิตประชาชนจากโรคโควิด 19
*********************************6 สิงหาคม 2563
รัฐบาลไทย-ข่าวทำเนียบรัฐบาล-รัฐบาลแจง การประชุมคณะรัฐมนตรีวันอังคารยังคงมีตามปกติ การบริหารราชการ การค้าการลงทุนยังดำเนินต่อเนื่อง ไม่มีช่วงสูญญากาศในการบริหารประเทศ
วันอังคารที่ 1 พฤศจิกายน 2559
รัฐบาลแจง การประชุมคณะรัฐมนตรีวันอังคารยังคงมีตามปกติ การบริหารราชการ การค้าการลงทุนยังดําเนินต่อเนื่อง ไม่มีช่วงสูญญากาศในการบริหารประเทศ
รัฐบาลแจง การประชุมคณะรัฐมนตรีวันอังคารยังคงมีตามปกติ การบริหารราชการ การค้าการลงทุนยังดําเนินต่อเนื่อง ไม่มีช่วงสูญญากาศในการบริหารประเทศ
พลโทสรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี ให้เรียนชี้แจงพี่น้องประชาชนว่า แม้ประเทศไทยจะกําลังอยู่ในช่วงความโศกเศร้าวิปโยคอาลัย ต่อการเสด็จสวรรคตของ พระบาทสมเด็จพระเจ้าอยู่หัวในพระบรมโกศ แต่ทุกคนต้องไม่ลืมคําสอนของพระองค์ ที่ทรงสั่งสอนให้เราไม่ลืมหน้าที่ และต้องปฏิบัติทุกอย่างให้สมบูรณ์เต็มกําลังเพื่อการพัฒนาประเทศไทยของเรา
"ท่านนายก ฝากเรียนพี่น้องประชาชนว่า การประชุมคณะรัฐมนตรี ในวันอังคารที่ 18 ตุลาคม ยังคงมีตามปกติเพื่อให้การบริหารราชการดํารงอยู่อย่างต่อเนื่อง รวมทั้งวาระสําคัญ คือการเตรียมการพิธีพระบรมศพ อย่างสมพระเกียรติ สมแก่พระเกียรติคุณ และความอาลัยรักเทิดทูนของพี่น้องประชาชนชาวไทยต่อพระบาทสมเด็จพระเจ้าอยู่หัวในพระบรมโกศ"
พลโทสรรเสริญ กล่าวต่อว่า ท่านนายกรัฐมนตรีฝากเรียนพี่น้องประชาชน ว่าเราทุกคนเสียใจได้ แต่ต้องไม่ลืมหน้าที่ เราทุกคนเสียใจได้ แต่ต้องมีความหวัง เราทุกคนเสียใจได้ แต่อย่าสูญเสียพลังความรัก ความศรัทธาต่อประเทศชาติ พลังของคนไทย คือพลังของประเทศไทย พลังของคนไทย คือพลังของแผ่นดินสุวรรณภูมิที่จะต้องดํารงอยู่ตลอดไปอีกนานเท่านาน
............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-หลักเกณฑ์สิทธิบัตรทองการตรวจไวรัสโควิด-19
วันพฤหัสบดีที่ 19 มีนาคม 2563
หลักเกณฑ์สิทธิบัตรทองการตรวจไวรัสโควิด-19
มาเช็คสิทธิบัตรทองกันค่ะ
-มีไข้สูง
-มีอาการระบบทางเดินหายใจ
-14 วันก่อนมีอาการ
-เป็นผู้ป่วยปอดอักเสบที่หาสาเหตุไม่ได้
รัฐบาลไทย-ข่าวทำเนียบรัฐบาล-“อนุทิน” รับหนังสือลงชื่อสนับสนุน แบน 3 สาร ยันจุดยืนเดิมสุขภาพประชาชนสำคัญที่สุด
วันพฤหัสบดีที่ 26 ธันวาคม 2562
“อนุทิน” รับหนังสือลงชื่อสนับสนุน แบน 3 สาร ยันจุดยืนเดิมสุขภาพประชาชนสําคัญที่สุด
รองนายกรัฐมนตรีและรัฐมนตรีว่าการกระทรวงสารณสุข รับหนังสือสนับสนุนการแบน 3 สารเคมีอันตรายจากตัวแทนบุคลากรทางการแพทย์  ยืนยันเจตนารมณ์เดิมคือ แบน 3 สาร เพื่อสุขภาพ เพราะประชาชนสําคัญกว่ากําไรขาดทุน จากนี้เร่งให้ความรู้ประชาชนถึงผลกระทบจากการบริโภคอาหาร
รองนายกรัฐมนตรีและรัฐมนตรีว่าการกระทรวงสารณสุข รับหนังสือสนับสนุนการแบน 3 สารเคมีอันตรายจากตัวแทนบุคลากรทางการแพทย์ ยืนยันเจตนารมณ์เดิมคือ แบน 3 สาร เพื่อสุขภาพ เพราะประชาชนสําคัญกว่ากําไรขาดทุน จากนี้เร่งให้ความรู้ประชาชนถึงผลกระทบจากการบริโภคอาหารปนเปื้อนสารเคมีทางการเกษตร
วันนี้ (26 ธันวาคม 2562) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังศาสตราจารย์ นายแพทย์ธีระวัฒน์ เหมะจุฑา ในฐานะตัวแทนบุคลากรทางการแพทย์ และตัวแทน พยาบาล เภสัชกร และนิสิตนักศึกษา เข้ายื่นหนังสือปิดผนึกมีรายชื่อกว่า 57,000 รายชื่อ สนับสนุนการแบนสารพิษ พาราควอต ไกลโฟเสต และคลอไพริฟอส ว่า ขอขอบคุณตัวแทน แพทย์ พยาบาล เภสัชกร และภาคประชาชน มีความเป็นห่วงสุขภาพประชาชน ข้อมูลได้รับในวันนี้ จะนําเรียนท่านนายกรัฐมนตรี ซึ่งเสียงและการยืนยันของท่านมีน้ําหนัก มีคุณค่าและมีประโยชน์กับประชาชนมากที่สุด กระทรวงสาธารณสุขขอยืนยันว่า สุขภาพที่ดีของประชาชนต้องมาก่อนกําไรหรือรายได้ หวังว่าท่านทั้งหลายจะสนับสนุนภารกิจและสืบสานเจตนารมณ์ของกระทรวงสาธารณสุขต่อไป
นายอนุทินกล่าวเพิ่มเติมว่า วันนี้ ผมและผู้บริหารกระทรวงสาธารณสุขจะไปชี้แจงกรรมาธิการการสาธารณสุขตามที่ได้รับคําเชิญ เพื่อแสดงความคิดเห็นต่อผลกระทบด้านสุขภาพที่เกิดจากการใช้สารเคมีทางการเกษตร ซึ่งขอยืนยันจุดยืนเดิม คือไม่สนับสนุนการใช้สารเคมีทางการเกษตรทั้ง 3 สาร อย่างไรก็ตาม เคารพมติคณะกรรมการวัตถุอันตราย “เรายอมแพ้ในเกมส์ แต่ไม่ยอมแพ้ในสุขภาพ” สิ่งที่จะดําเนินการต่อจากนี้คือ การเผยแพร่องค์ความรู้ ข้อมูล ให้ประชาชนเห็นถึงผลกระทบจากสารพิษเพื่อให้ดูแลตัวเองได้
“ถ้ามีผู้ป่วยเข้ามารับการรักษา เราจะรับรักษาทั้งหมด เพราะระบบประกันสุขภาพครอบคลุมอยู่แล้ว จากนี้ไปสิ่งที่รับปากคือ จะทําทุกทางให้ประชาชนสามารถเลือกบริโภคอาหารที่ปลอดภัยได้เอง”
****************************** 26 ธันวาคม 2562
รัฐบาลไทย-ข่าวทำเนียบรัฐบาล-กระทรวงมหาดไทยวางมาตรการดูแลความปลอดภัยประชาชน สั่งจังหวัดคุมเข้มความปลอดภัยสถานบริการ โรงแรมรับช่วงเทศกาลคริสต์มาส – ปีใหม่
วันอาทิตย์ที่ 25 ธันวาคม 2559
กระทรวงมหาดไทยวางมาตรการดูแลความปลอดภัยประชาชน สั่งจังหวัดคุมเข้มความปลอดภัยสถานบริการ โรงแรมรับช่วงเทศกาลคริสต์มาส – ปีใหม่
กระทรวงมหาดไทยวางมาตรการดูแลความปลอดภัยประชาชนสั่งจังหวัดคุมเข้มความปลอดภัยสถานบริการ โรงแรมรับช่วงเทศกาลคริสต์มาส – ปีใหม่
วันนี้ (23ธ.ค.59)นายกฤษฎา บุญราช ปลัดกระทรวงมหาดไทยเปิดเผยว่า ด้วยในขณะนี้ใกล้ถึงเทศกาลคริสต์มาสและเทศกาลวันปีใหม่2560ซึ่งสถานบริการ สถานประกอบการที่มีลักษณะคล้ายกับสถานบริการและสถานที่ประกอบธุรกิจโรงแรมต่างๆ จะได้มีการจัดเตรียมงานหรือกิจกรรมพิเศษเพื่อเฉลิมฉลองในห้วงเวลาดังกล่าวและดึงดูดนักท่องเที่ยวและประชาชนให้เข้าไปใช้บริการ จนอาจทําให้สถานที่ดังกล่าวเกิดความไม่ปลอดภัยในชีวิตของประชาชนตลอดจนมีการกระทําฝ่าฝืนกฎหมาย
กระทรวงมหาดไทย จึงได้สั่งการให้ทุกจังหวัดดําเนินมาตรการควบคุมดูแลสถานบริการ รวมถึงสถานที่ประกอบธุรกิจโรงแรมในช่วงเวลาดังกล่าวให้เป็นไปด้วยความเรียบร้อย เกิดความปลอดภัยในชีวิตและทรัพย์สินของผู้มาใช้บริการและป้องกันมิให้มีการกระทําที่ฝ่าฝืนกฎหมาย โดยให้จัดชุดปฏิบัติการบูรณาการร่วมกับหน่วยงานที่เกี่ยวข้องลงพื้นที่ตรวจตรา กวดขันสถานบริการให้ปฏิบัติตามกฎหมายอย่างเคร่งครัด เช่น การตรวจสอบใบอนุญาตประกอบกิจการสถานบริการ ใบอนุญาตขายสุรา การกําหนดเวลาเปิดปิดสถานบริการ และเข้มงวดมิให้มีผู้ที่อายุต่ํากว่า20ปีบริบูรณ์เข้าไปใช้บริการ ตลอดจนป้องกันมิให้มีการกระทําความผิดเกี่ยวกับกฎหมายอื่นๆ เช่น การค้ามนุษย์ การลักลอบเล่นการพนัน ยาเสพติดในรูปแบบต่างๆ โดยให้เจ้าหน้าที่ยึดถือปฏิบัติตามกฎหมายสถานบริการ และคําสั่งหัวหน้าคณะรักษาความสงบแห่งชาติที่22/2558ลงวันที่22กรกฎาคม2558และคําสั่งหัวหน้าคณะรักษาความสงบแห่งชาติที่46/2559ลงวันที่29กรกฎาคม2559ซึ่งได้กําหนดมาตรการควบคุมและกําหนดโทษผู้กระทําผิดกฎหมายโดยให้มีการดําเนินการตามกฎหมายอย่างเคร่งครัด เฉียบขาด และจริงจัง
นอกจากนี้ ในส่วนของการดูแลความปลอดภัยของผู้เข้าใช้บริการโรงแรม ให้กําชับผู้ประกอบธุรกิจในพื้นที่ให้จัดทําบัตรทะเบียนผู้พักให้ตรงตามข้อเท็จจริง และตรวจสอบอย่างเข้มงวดเพื่อป้องกันการก่ออาชญากรรมและมั่วสุมในเขตโรงแรม ในขณะเดียวกันยังได้สั่งการให้มีการตรวจสอบและควบคุมดูแลความปลอดภัยของอาคารอีกด้วย เนื่องจากจะมีประชาชนเข้าใช้บริการจํานวนมาก หากเกิดเหตุเพลิงไหม้ หรืออุบัติเหตุเกิดขึ้นอาจจะทําให้เกิดความสูญเสียในชีวิตและทรัพย์สินของประชาชน ซึ่งในเรื่องนี้กระทรวงมหาดไทยได้มอบหมายให้ทุกจังหวัดจัดส่งเจ้าหน้าที่ของสํานักงานโยธาธิการและผังเมืองจังหวัดสํานักงานป้องกันและบรรเทาสารณภัยจังหวัด และองค์กรปกครองส่วนท้องถิ่นในพื้นที่ เข้าตรวจสอบความปลอดภัยอาคารที่ประชาชนเข้าไปใช้บริการจํานวนมาก หากพบว่ามีสภาพไม่ปลอดภัยให้เจ้าพนักงานท้องถิ่น ออกคําสั่งให้แก้ไขให้เป็นไปตามกฎหมาย และหากมีการฝ่าฝืนกฎหมายให้เจ้าพนักงานท้องถิ่นดําเนินการ ตามอํานาจหน้าที่ว่าด้วยการควบคุมอาคารอย่างเคร่งครัดเพื่อให้เกิดความปลอดภัยต่อประชาชน.
ครั้งที่243/2559
รัฐบาลไทย-ข่าวทำเนียบรัฐบาล- เปิดเคาน์เตอร์เซอร์วิส สนับสนุนการออม กับ กอช.
วันอังคารที่ 7 สิงหาคม 2561
เปิดเคาน์เตอร์เซอร์วิส สนับสนุนการออม กับ กอช.
รัฐบาลเปิดจุดบริการเคาน์เตอร์เซอร์วิสของกองทุนการออมแห่งชาติ 13,000 แห่งทั่วประเทศ เพื่ออํานวยความสะดวกให้ผู้ที่สนใจสมัครเป็นสมาชิก และให้สมาชิกสามารถส่งเงินออมได้ง่ายขึ้น โดยเปิดให้บริการทุกวัน ตั้งแต่เวลา 8.30 – 20.30 น.
เสาร์ที่ 4 ส.ค.61
เปิดเคาน์เตอร์เซอร์วิส สนับสนุนการออม กับ กอช.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดจุดบริการเคาน์เตอร์เซอร์วิสของกองทุนการออมแห่งชาติ 13,000 แห่งทั่วประเทศ เพื่ออํานวยความสะดวกให้ผู้ที่สนใจสมัครเป็นสมาชิก และให้สมาชิกสามารถส่งเงินออมได้ง่ายขึ้น โดยเปิดให้บริการทุกวัน ตั้งแต่เวลา 8.30 – 20.30 น. วิธีการสมัครเพียงยื่นบัตรประจําตัวประชาชนให้พนักงานที่เคาน์เตอร์และส่งเงินออมงวดแรกได้ตั้งแต่ 50 – 13,200 บาท หรือกรณีที่สมาชิกส่งเงินสะสมผ่านแอปพลิเคชันของกองทุนก็สามารถนํารหัสการส่งเงินออมไปชําระได้ที่เคาน์เตอร์เซอร์วิสได้เช่นกัน ทั้งนี้ รัฐบาลมุ่งหวังให้ผู้ประกอบอาชีพอิสระได้เข้าถึงการออมเพื่อเป็นหลักประกันรายได้ยามเกษียณอย่างมั่นคง โดยผู้ที่สนใจสามารถสอบถามจุดบริการและข้อมูลเพิ่มเติมได้ที่สายด่วนเงินออม 0 2049 9000
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. หนุนโครงการเติมน้ำบาดาลระดับตื้นช่วยแก้ปัญหาน้ำท่วม-น้ำแล้ง
วันพฤหัสบดีที่ 3 สิงหาคม 2560
ทส. หนุนโครงการเติมน้ําบาดาลระดับตื้นช่วยแก้ปัญหาน้ําท่วม-น้ําแล้ง
กระทรวงทรัพยากรธรรมชาติและสิ่งแวดล้อม ต่อยอดภูมิปัญญาชาวบ้านสู่นวัตกรรมการเติมน้ําบาดาลระดับตื้น 3 รูปแบบ ตอบโจทย์การบริหารจัดการน้ําระดับท้องถิ่นช่วยแก้ไขปัญหาอุทกภัยและภัยแล้งทุกพื้นที่ทั่วประเทศ
กระทรวงทรัพยากรธรรมชาติและสิ่งแวดล้อมต่อยอดภูมิปัญญาชาวบ้านสู่นวัตกรรมการเติมน้ําบาดาลระดับตื้น 3 รูปแบบ ได้แก่ การเติมน้ําฝนผ่านบ่อวง เติมน้ําผ่านสระหรือคลองก้นรั่ว และเติมน้ําฝนผ่านหลังคาลงสู่บ่อน้ําบาดาลระดับตื้น ตอบโจทย์การบริหารจัดการน้ําระดับท้องถิ่นช่วยแก้ไขปัญหาอุทกภัยและภัยแล้งทุกพื้นที่ทั่วประเทศ
รัฐบาลโดยกระทรวงทรัพยากรธรรมชาติและสิ่งแวดล้อม ได้มอบหมายให้กรมทรัพยากรน้ําบาดาลจัดทําแผนที่เติมน้ําบาดาลทั่วประเทศ พร้อมเร่งดําเนินโครงการเติมน้ําลงสู่แหล่งน้ําใต้ดินระดับตื้นเพื่อให้สัมฤทธิ์ผลภายในฤดูฝนของปี 2560 นี้ โดยระบบเติมน้ําดังกล่าวจะดําเนินการใน 3 รูปแบบ ได้แก่ การเติมน้ําฝนผ่านบ่อวง เติมน้ําผ่านสระหรือคลองก้นรั่ว และเติมน้ําฝนผ่านหลังคาลงสู่บ่อน้ําบาดาลระดับตื้น ซึ่งกรมทรัพยากรน้ําบาดาลได้คัดเลือกพื้นที่ที่มีความเหมาะสมไว้แล้ว รวม 17 แห่ง ประกอบด้วย พื้นที่ในจังหวัดเชียงราย สุพรรณบุรี นครสวรรค์ สระบุรี ขอนแก่น สุรินทร์ สุราษฎร์ธานี เพชรบุรี จันทบุรี อุบลราชธานี สงขลา อุดรธานี 2 แห่ง และพิษณุโลก 4 แห่ง ใช้งบประมาณ 5.5 ล้านบาท และจะสามารถดําเนินการให้แล้วเสร็จทั้งหมดได้ภายในระยะเวลาไม่เกิน 3 เดือน
ทั้งนี้ เมื่อวันที่ 3 สิงหาคม 2560 พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะผู้บริหารจากกรมทรัพยากรน้ําบาดาล ได้เดินทางไปตรวจเยี่ยมพื้นที่เติมน้ําบาดาลระดับตื้น ณ อําเภอบางระกํา จังหวัดพิษณุโลก เพื่อชมการสาธิตระบบเติมน้ําผ่านบ่อวง (แก้มลิงที่มองไม่เห็น) ของปราชญ์ชาวบ้าน (นายทองปาน เผ่าโสภา) ที่บ้านหนองปลวก ตําบลหนองกุลา และชมจุดก่อสร้างระบบเติมน้ําบาดาลระดับตื้นผ่านบ่อทรายเก่า ที่บ้านคลองวัดไร่เหนือ ตําบลบางระกํา ซึ่งเป็นพื้นที่นําร่อง 2 แห่ง ใน 17 แห่ง ที่กรมทรัพยากรน้ําบาดาลคัดเลือกที่จะจัดทําระบบเติมน้ําบาดาลระดับตื้น
รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดเผยว่า การเติมน้ําลงสู่ชั้นบาดาลแบบปราชญ์ชาวบ้านที่อําเภอบางระกํา จังหวัดพิษณุโลก เป็นเรื่องที่น่าสนใจ อย่างไรก็ตาม คงจะต้องมีงานทางด้านวิชาการมาผสมผสานกับภูมิปัญญาท้องถิ่น เนื่องจากน้ําใต้ดินกับบนผิวดินต้องมีความสัมพันธ์กัน ทั้งนี้ หากหาวิธีการนําน้ําไปเก็บไว้ในชั้นน้ําตื้นมากได้เท่าไร พี่น้องประชาชนก็จะมีความสะดวกสบายมากขึ้น
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ดำเนินโครงการ “ส่งสุขปีใหม่ 2560 จากใจกระทรวงเกษตรและสหกรณ์”
วันอังคารที่ 20 ธันวาคม 2559
กระทรวงเกษตรและสหกรณ์ ดําเนินโครงการ “ส่งสุขปีใหม่ 2560 จากใจกระทรวงเกษตรและสหกรณ์”
กระทรวงเกษตรและสหกรณ์ จับมือผู้ประกอบการแปรรูปผลิตภัณฑ์นมและผู้ค้าปลีก ลดราคาผลิตภัณฑ์นมเพื่อลดรายจ่ายประชาชน “ส่งสุขปีใหม่ 2560”
นายธีรภัทร ประยูรสิทธิ ปลัดกระทรวงเกษตรและสหกรณ์ เปิดเผยว่า จากนโยบายของรัฐมนตรีว่าการกระทรวงเกษตรและสหกรณ์ (พลเอก ฉัตรชัย สาริกัลยะ) มอบหมายให้ดําเนินโครงการ “ส่งสุขปีใหม่ 2560 จากใจกระทรวงเกษตรและสหกรณ์” เพื่อมอบเป็นของขวัญให้แก่เกษตรกรและพี่น้องประชาชน และแสดงออกถึงไมตรีจิต ความสัมพันธ์และความร่วมมืออันดีในการขับเคลื่อนการพัฒนาภาคการเกษตรไปพร้อมกัน ทั้งภาคประชาชน เกษตรกร ภาครัฐและเอกชน โดยประกอบด้วย 3 กิจกรรมหลัก คือ 1) กิจกรรมส่งเสริมแหล่งบริการท่องเที่ยวเชิงเกษตร อาทิ ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.)ศูนย์วิจัยและพัฒนาการเกษตรที่สูง ซึ่งจุดท่องเที่ยวเหล่านี้มีมากกว่า 125 จุดทั่วประเทศ 2) กิจกรรมบริการประชาชนและมอบความรู้พัฒนาอาชีพ อาทิ จุดบริการน้ําดื่ม กาแฟ ตามพื้นที่เส้นทางหลวงทั่วประเทศ และ 3) กิจกรรมลดค่าใช้จ่ายในครัวเรือน
สําหรับกิจกรรมลดค่าใช้จ่ายในครัวเรือน กระทรวงเกษตรและสหกรณ์ โดยกรมปศุสัตว์ ร่วมมือกับองค์การส่งเสริมกิจการโคนมแห่งประเทศไทย สมาคมอุตสาหกรรมผลิตภัณฑ์อาหารนมไทย สมาคมค้าปลีกไทย ห้างสรรพสินค้าและซุปเปอร์มาร์เก็ตชั้นนําทั่วประเทศ จัดกิจกรรมลดราคาจําหน่ายผลิตภัณฑ์นม เพื่อลดค่าใช้จ่ายในครัวเรือนของประชาชนมอบเป็นของขวัญปีใหม่ ประชาชนสามารถเลือกซื้อนมและผลิตภัณฑ์นมราคาพิเศษทั้งถูกและมีของแถมพิเศษ ตั้งแต่วันที่ 26 ธันวาคม 2559 ถึง 12 มกราคม 2560 ณ ห้างสรรพสินค้าและซุปเปอร์มาร์เก็ตที่เข้าร่วมโครงการ ได้แก่ เทสโก้ โลตัส แมคโคร บิ๊กซีซูเปอร์เซ็นเตอร์ ฟู้ดแลนด์ ท็อปส์ ซุปเปอร์มาร์เก็ต และ แม็กซ์ แวลู ทั้งนี้ ให้สังเกตตราสัญลักษณ์ของโครงการ โดยจะมีการลดราคาสินค้า ตั้งแต่ 5 – 15%ตลอดจนมีแบรนด์ที่เข้าร่วมโครงการกว่า 20 แบรนด์
นายสัตวแพทย์อภัย สุทธิสังข์ อธิบดีกรมปศุสัตว์ กล่าวว่า เพื่อเป็นการส่งเสริมให้ประชาชนบริโภคนมและผลิตภัณฑ์นม และเป็นการสนับสนุนกิจการโคมนมของเกษตรกรไทยด้วย ในปี 2560 กระทรวงเกษตรและสหกรณ์โดย กรมปศุสัตว์ องค์การส่งเสริมกิจการโคนมแห่งประเทศไทย สมาคมอุตสาหกรรมผลิตภัณฑ์อาหารนมไทย และสหกรณ์ผู้เลี้ยงโคนม จะมีการรณรงค์บริโภคนมภายใต้แนวคิด “นมดื่มแล้วดี” ซึ่งนมถือว่าเป็นอาหารที่เหมาะกับทุกเพศทุกวัย และมีสารอาหารครบทั้ง 5 หมู่ โดยเฉพาะโปรตีน เป็นสารอาหารที่ช่วยเสริมสร้างกล้ามเนื้อ และช่วยซ่อมแซมส่วนที่สึกหรอในการใช้ชีวิตประจําวัน อีกทั้ง แคลเซียมที่ช่วยเสริมสร้างกระดูกในเด็กวัยเติบโต ให้มีความสูงเพิ่มขึ้น และช่วยสร้างเสริมความแข็งแรงของกระดูกและฟัน
นายชัชวาลย์ มณีทัพ นายกสมาคมอุตสาหกรรมผลิตภัณฑ์อาหารนมไทยกล่าวเพิ่มเติมว่า ปัจจุบันคนไทยดื่มนมน้อยมาก เฉลี่ยคนละประมาณ14ลิตรต่อปี ในขณะที่อาเซียนเฉลี่ยคนละ60ลิตรต่อปี และทั่วโลกเฉลี่ย คนละ103.9ลิตรต่อปี ดังนั้น นมจึงเป็นคําตอบที่จะมอบสิ่งดี ๆ ให้ผู้บริโภคในช่วงเทศกาลปีใหม่ เพื่อส่งความสุขให้คนที่รักเป็นของขวัญวันปีใหม่และยังช่วยสนับสนุนการช่วยเหลือเกษตรกรอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สถานกงสุลใหญ่ ณ เมืองฮ่องกง อำนวยความสะดวกและส่งคนไทยที่ตกค้างในฮ่องกงและมาเก๊า จำนวน 161 คน กลับประเทศไทย โดยเที่ยวบินของสายการบิน Thai Smile [กระทรวงการต่างประเทศ]
วันอังคารที่ 5 พฤษภาคม 2563
สถานกงสุลใหญ่ ณ เมืองฮ่องกง อํานวยความสะดวกและส่งคนไทยที่ตกค้างในฮ่องกงและมาเก๊า จํานวน 161 คน กลับประเทศไทย โดยเที่ยวบินของสายการบิน Thai Smile [กระทรวงการต่างประเทศ]
สถานกงสุลใหญ่ ณ เมืองฮ่องกง อํานวยความสะดวกและส่งคนไทยที่ตกค้างในฮ่องกงและมาเก๊า จํานวน 161 คน กลับประเทศไทย โดยเที่ยวบินของสายการบิน Thai Smile
สถานกงสุลใหญ่ ณ เมืองฮ่องกง จัดเที่ยวบินพิเศษนําคนไทยที่ตกค้างในฮ่องกงและมาเก๊ากลับประเทศไทย
ในวันนี้ (4 พ.ค. 63) สกญ. ณ เมืองฮ่องกง ร่วมกับทีมประเทศไทย ได้จัดเที่ยวบินพิเศษนําคนไทยในฮ่องกงและมาเก๊าจํานวน 161 คน เดินทางกลับประเทศไทยโดยสายการบิน Thai Smile เที่ยวบินที่ WE631 เส้นทาง ฮ่องกง – กรุงเทพฯ ออกเดินทางจากเขตบริหารพิเศษฮ่องกง เวลา 14.10 น. และมีกําหนดถึงท่าอากาศยานสุวรรณภูมิเวลา 16.05 น.
ในการปฏิบัติภารกิจครั้งนี้ สกญ.ฯ ได้รับความร่วมมืออย่างดีจากรัฐบาลฮ่องกงและมาเก๊า โดยเฉพาะภารกิจนําคนไทยในมาเก๊าเดินทางมาขึ้นเครื่องบินที่ท่าอากาศยานนานาชาติฮ่องกง
สกญ.ฯ ขอขอบคุณกระทรวงการต่างประเทศ สถานเอกอัครราชทูต ณ กรุงปักกิ่ง และหน่วยงานไทยที่เกี่ยวข้องทุกหน่วยงาน ที่ให้การสนับสนุน สกญ.ฯ ในการปฏิบัติภารกิจครั้งนี้ ทําให้สามารถส่งกลับคนไทยกลับประเทศได้สําเร็จลุล่วงด้วยดี